dékán másolata





**Minden oktatásban résztvevő intézet/klinika részére**

Tisztelt Professzor Asszony/Úr!

A **2020/2021. tanév II. félév** szervezésével kapcsolatban az alábbi információkat tesszük közzé.

1. **A II. félév időbeosztása**

**Szorgalmi időszak:** 2021. február 8 - május 22.

**Vizsgaidőszak:** 2021. május 24 – július 3.

**Tavaszi szünet:** 2021. április 6 – 9.

**Utóvizsga időszak:** 2021. július 5 – 10.

**Diplomamunka témaválasztási határidő (IV. éves hallgatók):** 2021. április 30.

**Orvostanhallgatók ballagása:** 2021. május 21. (péntek)

A szorgalmi időszak ebben a félévben 15 hétből áll, ebből 1 hét tavaszi szünet, a vizsgaidőszak 6+1 hét.

A tanév menetrendjének, további határidőinek követéséhez segítséget nyújtanak az **Egyetemi Naptár** <http://web5.etr.u-szeged.hu:8080/naptar/> és a **Kari Naptár** <http://www.med.u-szeged.hu/munkatarsaknak/kari-naptar/kari-naptar> .

A szigorló év és a záróvizsga időszak időpontjairól külön értesítéssel leszünk az érintettek felé. A tavaszi szemeszter az előző félévhez hasonlóan **várhatóan** **online/ klinikai gyakorlatokat folytató évfolyamok esetén vegyes oktatási rendben** zajlik. A tavaszi félév oktatási rendjének véglegesítését követően tájékoztatással leszünk.

1. **Várható csoportszámok**

* magyar képzésben I. évfolyam 16, II–V. évfolyamok 14 csoporttal indulnak.
* angol évfolyamok: I. év 12, II. év 13, III. év 9 (+1 Farmakológia, Kórélettan és Pathológia tantárgyakból), IV. év 10, V. év 6 csoport
* német évfolyamok: I. év 10, II. év 10 csoport

A gyakorlati oktatást továbbra is csoportonként kell meghirdetni úgy, hogy kurzuskódba a gyakorlati kurzus alapértelmezett tárgykódja után kötőjelet kell tenni, és sorszámozni l-től 14-ig (Neptun-ban érdemes a *Másolás* funkciót használni). Ezt kell alkalmazni az angol és német tagozatos hallgatók kurzushirdetésére is a közölt csoportszámokkal.

1. **Kurzusfelvétel**

**A hallgatók részére a kari *versenyalapú* kurzusfelvétel időszaka az egyetemi ETR-naptár szerint 2021. február 3– február 21. között esedékes.** Az egyetemi megnyitásrend Kari lebontásban elérhető a<http://web5.etr.u-szeged.hu:8080/naptar/Megnyitasrend/index.jsp?felev=2020-2021-2&kurzfel=I&lang>= linken. **Az ún. *rangsoros* kurzusfelvételek 2021. január 25– 30. között zajlanak.** Ez utóbbi lehetőség az orvos képzésben a választható, létszámkorlátosan hirdetett kurzusok esetén bír jelentőséggel, illetve a versenyalapú kurzusfelvétel indulásakor a szerverek tehermentesítésére szolgál.

1. **Kurzushirdetés**

A Neptun-ban a kurzusok időpontjának, az előadások helyszínének megadásatovábbra is az órarendekben megadottak alapján történik. A magyar, az angol és a német tagozatos orvostanhallgatók órarendjei 2021. január 15-től lesznek elérhetőek az alábbi elérhetőségen:

<http://www.med.u-szeged.hu/hallgatoknak/orarendek/orarendek?folderID=24591&objectParentFolderId=37998>

Az alapadatok óraszám meghatározásánál kérjük, csak a féléves óraszám adatot töltsék ki, amennyiben nem heti rendszerességgel, vagy nem azonos óraszámban tartják a kurzust. Az „óraszám” adat a heti rendszerességű óratartást jelöli, tehát óraterhelés kalkulációnál automatikusan szorzódik a szorgalmi hetek (14 hét) számával.

A **IV. évfolyam blokkgyakorlatainak** Neptun-os kurzushirdetését az eddigi eljárásnak megfelelően a Tanulmányi Osztály kollégája végzi.

A Neptun rendszerben kurzushirdetéskor csak a **tantárgy mintatantervi címét** (képzési programban elfogadott és feltüntetett cím) tudják használni. Alcím, további információ megjelölésre tanszéki adminisztrátor szerepkörben a Tárgy kurzusai (48200)/Alapadatok/Leírás mezőben nyílik lehetőség.

Amennyiben nem változott a tantárgy kódja, a kurzushirdetés legegyszerűbb módja az előző tanévi kurzus **másolása** az aktuális félévre. **Új tantárgy kód esetén teljesen új kurzust szükséges hirdetni** (amelyet a következő tanévtől szintén lehet másolni). Szervezeti Egységek (28000)/Tárgyak(46800/**Tárgy kurzusai (48200)**-alul *Új kurzus* (Alapadatok/”**Kurzus típus**”(előadás/gyakorlat..) és ”**Típusazonosító**”: **normál**, vagy **vizsgakurzus…**).

Opcionálisan beállítható (a jelentkezési időszak kezdete előtt), hogy a kurzus **jóváhagyásos** (konfirmálandó) legyen: Tárgy kurzusai (48200)/Egyéb adatok tabulátor fülön, jelölőnégyzettel állítható. A jóváhagyásos kurzusok hallgatói jelentkezéseit kérjük folyamatosan, illetve legkésőbb a kurzusfelvételi időszak lezártát követő héten **bírálják el** (oktatói web felület: Oktatás/Kurzusok/Kurzus sorának végén „+” jel/Kurzus hallgatói/Jóváhagyás; tanszéki adminisztrátor szerepkörben: Kurzus hallgatói (50600)/Kurzusjelentkezés tab.fül).

**Maximális létszám**: legfeljebb a terem maximális létszáma (korlátlan létszám feltétlen kerülendő!). Egyéb adatok/**Várólista létszám** beállítás: SZTE-n jelenleg nem alkalmazható! **Időpont és terembeállítás:** Tárgy kurzusai (48200)/„**Órarendhez rendelés**” tabulátor fülön szükséges beállítani.

**Több tárgykód, de egy kurzus**: Azonos időpontban, egy helyszínen tartott kurzus esetében nem szükséges tantárgykódonként külön kurzust létrehozni, elegendő egy kurzust hirdetni az alapértelmezett tárgykódra (AOK tárgykódra, ha van), a többi tárgykódot pedig a „**Kapcsolódó tárgyak**” tabulátor fülön hozzáadni.

Kurzushirdetéssel kapcsolatos részletes tájékoztatók elérhetőek a Coospace Tanszéki adminisztrátor színterében: [Kurzusok kezelése](https://www.coosp.etr.u-szeged.hu/Scene-498743/Folder-1284382/Index/Kurzusok%20kezel%C3%A9se); [Tanszeki\_adminisztrátor\_oktatás\_anyaga.pdf](https://www.coosp.etr.u-szeged.hu/File/ToolDownloadFile-374B4738173714535F1C5975A335F16177DAB62AE8F24167204D8F28AA38E4B3CEEBD375?fn=Tanszeki_adminisztr%C3%A1tor_oktat%C3%A1s_anyaga.pdf); [Tanszeki\_dokumentacio\_-6.4.pdf](http://www.coosp.etr.u-szeged.hu/File/ToolDownloadFile-B44A8301995FC540D99BBD07CC97844D02CB065FF46184AFF1A48400D63294FC8C6D7E01?fn=Tanszeki_dokumentacio_-6.4.pdf)

A Szervezeti Egységek (28000)/**Hozzárendelt tárgyak (2650)** menüpontban lehet azokat a tantárgyakat, ill. tantárgyi kurzusokat kezelni, melyeket több tanszék is hirdet (pl. Szakdolgozat munkaterv, Demonstrátori tevékenység, Tudományos diákköri tevékenység…) A megfelelő tárgyat kiválasztva a Tárgy kurzusai (2750) menüpontban **félév-választást követően** lehet meghirdetni az intézeti kurzust. Kurzus-szerkesztés, módosítás esetén kérjük, minden esetben ellenőrizzék a „Szervezet neve” és „Kurzuskód” (oszlopszerkesztéssel megjeleníthető) oszlopban látható adatot. Ilyen módon elkerülhető egy másik tanszék kurzusának véletlen módosítása.

A fentiekkel kapcsolatban szükség esetén információt a Tanulmányi Osztályon Horváth-Bata Noémi TR referens ([horvath.noemi@med.u-szeged.hu](mailto:horvath.noemi@med.u-szeged.hu)) tud adni (Tel.:54-5018).

Az Intézetbe jelentkező szakdolgozó hallgatók részére az alábbi szakdolgozat kurzust szükséges meghirdetni a tavaszi félévben:

**- *Szakdolgozat munkaterv II.*/ *Thesis Plan II.* (V. évf. 2. félév):** zajlik a kísérletes munka, kísérletek értékelése, statisztikai analízis, kezdeti szakdolgozat eredmények értékelése, szakdolgozat felvázolása

**A félév végén a konzulens jegyzi be a Neptun rendszerbe** **a Szakdolgozat munkaterv** (V. évf.) **és Szakdolgozat elkészítés** (VI. évf.) **kurzusok eredményét** (ötfokozatú gyakorlati jegy): Az 1. félévben a *Szakdolgozat munkaterv I*./ *Thesis Plan I.* kurzust záró érdemjegynek tükröznie kell, hogy valóban megtörtént a szakdolgozat előkészítése, van munkaterv, a hallgató megkezdte az ajánlott irodalom feldolgozását, lehetőség szerint belekezdett a kísérletes munkába. A 2. féléveskurzust záró érdemjegynek ki kell fejeznie, mennyire van reális esély arra, hogy a munkát a hallgató befejezze, kiértékelje és a szakdolgozatot határidőig benyújtsa.

1. **Határidők**

A Tanszékeknek az **orvostanhallgatók** részére a **kurzushirdetést legkésőbb 2021. január 24-ig** kell elkészíteni az ETR–en a *rangsoros előjelentkezés* lehetőségének biztosítása érdekében.

A szorgalmi időszak kezdetéig bírálják el a MODULO rendszerben -2021. január 11-február 7. között - benyújtott kreditátviteli kérelmeket a kreditátvitelt igénylő hallgatók akadálytalan kurzusfelvételének biztosításához.

1. **Oktatók megadása, típusbeállítás, százalékos megoszlás**

A Neptun felületen – a központi, közvetlenül a Felsőoktatási Információs Rendszerbe történő (FIR) statisztikai adatszolgáltatás miatt – kötelező minden kurzushoz minden oktatót hozzárendelni! **Egy** **kurzushoz rendelt több oktató esetében a helyes %-os arányt is kérjük megjelölni, mivel az óraterhelés számításnak ez alapvető fontosságú adata.**

FONTOS! A Neptun rendszerben meghirdetett kurzusok oktatóihoz négyféle **típus** választható: Oktató (jegyző), Előadó, Vizsgáztató, Adminisztrátor. A beállított típus **eltérő szintű kurzus- és vizsgakezelési jogosultságot biztosít** **az oktatói webes felületen!** Amennyiben egy oktató nem tud vizsgát hirdetni, vagy jegyet rögzíteni, érdemes a kurzuson módosítani a beállított oktatói típust. Az oktatótípusok jogosultságait részletező tájékoztató a következő honlapcímen érhető el: <https://www.u-szeged.hu/egyetemrol-141002/kozponti-szolgaltato/oktatasi-igazgatosag/dokumentumok/segedletek>

1. **Kurzus részleteinek feltüntetése**

A CooSpace felület mellett az Intézeti honlapon is **el kell helyezni** a félévben oktatott kurzusok **részletes (hetekre lebontott)** [**tematikáit**](http://www.coosp.etr.u-szeged.hu/Scene-498743/Folder-1284382/Index/Kurzusok%20kezel%C3%A9se)**,** a félév teljesítésének feltételeit, **a vizsgáztatás menetét**, a javasolt tankönyv, jegyzet megjelölését **legkésőbb a kurzusfelvételi időszak végéig (2021. február 21).**

*A félévre kiadott hivatalos tematikán– a SZTE TVSZ és Kari Tanulmányi Ügyrend alapján - félév közben módosítani nem lehet.*

Felhívom szíves figyelmét, hogy gyakorlati időpont módosítás továbbra is csak előzetes dékáni engedéllyel történhet, amennyiben az adott időpontban a hallgatóknak más tanulmányi elfoglaltsága igazolhatóan nincs.

1. **Átoktatás-kurzushirdetés**

A pontos kurzushirdetés a korrekt elszámolás elengedhetetlen feltétele az átoktatásban érintett oktatási egységek számára. Kérem, hogy feltétlenül **ragaszkodjanak a kurzushirdetés jogához**, ha a kurzus oktatása az előzetes megállapodások alapján teljes egészében az Intézetben történik, mert a díjelszámolások alkalmával így lehetséges az átoktatott kurzusok teljes körű figyelembevétele, ellenőrzése a Neptun alapján.

1. **Új kurzus indítása**

A Tanszékek kizárólag a Kar Tanácsa által elfogadott kurzusokat hirdethetik meg. **Új** **kötelezően és szabadon választható** **kurzus indításának** kérelmezésére minden év február 15-ig van lehetőség az alábbi linken elérhető útmutató szerint, megjelölve, hogy milyen nyelvű képzésben indítanák a kurzust: <http://www.med.u-szeged.hu/download.php?docID=45081>

1. **További információk**

a) A kurzusok elméleti/gyakorlati foglalkozásain **csak a kurzuslistán szereplő hallgatók vehetnek részt.** Kérjük **ennek ellenőrzését** a jelenléti órákon, hogy minél kisebb számra redukálhassuk a határidőn túli kurzusfelvételek számát, amely a hallgatóknak **késedelmi díj** fizetésével, és plusz adminisztrációval jár!

b) Az órarendben nem szereplő (kötelezően, szabadon választható) kurzusok meghirdetéséhez előzetes egyeztetés alapján a Tanulmányi Osztály (Balla Nándor oktatásszervező, e-mail [aok.terem@med.u-szeged.hu](mailto:aok.terem@med.u-szeged.hu) , tel:34-2286) biztosít tantermet, kérjük, a félév indulása előtt mielőbb keressék meg a kollégát.

c) A többi Kar vonatkozásában a kurzushirdetés, a határidők megjelölése az adott Kar és a Tanszék közötti egyeztetés alapján történik.

Szeged, 2021. január 11.

Tisztelettel:

Prof. Dr. Lázár György s.k.

orvoskari dékán